Hoofletter

Hoofletters (Engels: "Capital letters") sluit die alfabetletters A, B, C, ...Z in (ASCII kode 65 tot 90) en sluit a, b, c, … z uit.

'n Sin begin altyd met 'n hoofletter, met uitsondering waar 'n sin met 'n begin, maar dan word die eerste woord na die 'n wel met 'n hoofletter geskryf. Bv. 'n Appel is rooi.

 Wanneer hoofletters gebruik word in die middel van 'n sin 
 Name en vanne van persone
 Gelowe en hulle volgelinge – bv Christene en Christendom, Moslems en Islam, Hindoes en Hindoeïsme, Boeddhiste en Boeddhisme, ens.
 Dae van die week – bv Maandag, Dinsdag, ens.
 Maande van die jaar – bv Februarie, April, Desember, ens.
 Eerste letter van 'n kolpunt ("bullet") (uitgesluit 'n)
 Geografiese dinge, ingesluit straatname, stede, dorpe, provinsies, lande, federasies, subkontinente, kontinente, oseane (Atlantiese Oseaan), seë (Middellandse See), mere, riviere, woestyne en berge – bv Kerkstraat, Asië, Bangkok, Kaapstad, Oos-Afrika, Engelse Mere Distrik, Berg Everest, Niagara Valle, Noord-Wes Europa, Oranjerivier, Suidelike Afrika, Jemen, ens.
 Planete en sterrestelsels – bv, Mercurius, Venus, Melkweg, Andromeda-sterrestelsel, ens. LW dat die son en die maan en die aarde met kleinletters geskryf word. Hierdie woorde is selfstandige naamwoorde. Die feit dat die lidwoord, "die" vooraan geskryf word, bevestig dit.Volgens die artikel  Hoofdletter in namen van planeten (vertaal):
Kry name van planete 'n hoofletter?
Ja, name van planete kry 'n hoofletter: Jupiter, Mars, Mercurius, Neptunus, Saturnus, Venus, Uranus ensovoorts. 'n Uitsondering is die aarde. Die naam kry deurgaans geen hoofletter. Ook ander name van hemelliggame en konstellasies word as eiename beskou en kry 'n hoofletter, byvoorbeeld: Andromeda, die Groot Beer, Kreef, die Poolster, Weegskaal, Melkweg, ens.
Behalwe die aarde is die son en die maan ook uitsonderings. In nie-wetenskaplike tekste skryf ons die benaming met 'n klein letter: Die film het 'n debat gevoer oor die verwarming van die aarde; Die son skyn fel vandag; Sugtend hy kyk na die maan.
In gespesialiseerde wetenskaplike tekste oor sterrekunde en ruimtevaart kry son, maan en aarde egter soms wel 'n hoofletter.
17 Februarie 2014. Kyk ook Aarde:Hoofletter of kleinletter.
 Historiese en geologiese tydperke – bv die Ystydperk, die Middeleeue, die Steentydperk, die Reformasie, die Renaissance, die Kambriese Periode, Oerknal, ens.
 Tale – bv Afrikaans, Engels, Duits, ens.
 Handelsmerke – bv Coca-Cola, DaimlerChrysler, Intel, Kodak, Lycra, Microsoft, Toyota en Volkswagen.
 Universiteitsgrade – bv, Baccalaureus in Kuns, Baccalaureus in Besigheid, Meesters in Wetenskap, Doktors in Filosofie, ens.
 Oorloë – bv die Angolese Oorlog vir Onafhanklikheid, die Eerste Wêreldoorlog, die Golfoorlog, die Viëtnam-oorlog, maar die oorlog in Italië.

 Wanneer hoofletters nie gebruik word in die middel van 'n sin nie 
 Akademiese vakke – rekenkunde, biologie, chemie, aardrykskunde, geskiedenis, wiskunde, fisika, behalwe taalvakke soos Afrikaans, Engels en Zoeloe.
 Algemene kartografiese terme – bv ewenaar, breedtegraad, lengtegraad.
 Algemene chemiese, tegniese, finansiële en regsterme – bv balansstaat, butanol, kontantvloei, katalise, ingenieurskontrak, etanol, regsgeding, polipropileen, raffinaderye, opbrengs op ekwiteit en volhoubare ontwikkeling – tensy dit eiendomsreg name is, soos Chevron se Isokraking tegnologie™ en Sasol Advanced Synthol™ reaktor.
 Maatskappy departemente, forums en komitees – bv raad van direkteure, bekendmaking werkgroep, groep finansiële afdeling, groep menslike hulpbronne-afdeling, gelyke indiensnemingsforum, interne ouditkomitee en korporatiewe bestuurskomitee.
 Kompasrigtings – bv, oos, noord, noord-ooste, suid, suid-wes en wes, behalwe waar hierdie verwys na die groot subkontinentale streke soos Suid-Afrika, Oos-Afrika, Noord-Wes-Europa en Suid-Oos-Asië.
 Geldeenhede – bv, dollar, euro, kroon, pond, pula, rand, sjilling, jen en yuan.
 Werkstitels en beroepe – bv, rekenmeester, prokureur, voorsitter, uitvoerende hoof, direkteur, ingenieur, algemene bestuurder, geoloog, bestuurder, besturende direkteur, president, veiligheidsverteenwoordiger en vise-president.
 Gedeeltes van lande, state, provinsies, lande en metropolitaanse gebiede – byvoorbeeld, die suide van China, oostelike Duitsland, suidelike kus van die Wes-Kaap, die suide van Kalifornië en noord Hampshire, maar let op woordeboekgespesifiseerde uitsonderings soos "Londen’s West End".
 Komitees, sentrums, departemente en sake-eenhede
As 'n reël, kapitaliseer ons nie die meeste interne komitees en ander organisasies of eenhede nie, soos bv:
 komitee van besturende direkteure
 korporatiewe maatskaplike belegging
 werknemerwelstandsprogram
 groep korporatiewe sake-afdeling
 groep uitvoerende komitee
 groep finansiële departement
 groep beleggerbetrekkinge-afdeling
 groep regsafdeling
 groep beplanningdepartement
 materiaal veiligheidsdatastaat
 kantoor van die hoof uitvoerende beampte
 voorsieningskettingbestuur
 totale gewaarborgde pakket

Let ook op: Internet word met hoofletters geskryf, maar intranet nie.

Ons skryf Wêreldwye Web, maar webcam, webcast, weblog, webmeester, webbladsy.

Moenie maatskappyname geheel en al in hoofletters skryf nie:

 Moet dit nie gebruik nie  Gebruik ditCONDEA  CondeaENGENEngenESKOMEskomORYXOryxSASOLSasol

Meervoude van naamwoorde

Wanneer na die formele naam van 'n spesifieke organisasie verwys word, kapitaliseer ons die eerste letter van elke hoofwoord, soos bv New York Aandelebeurs, Londense Aandelebeurs of Suid-Afrikaanse Lugdiens. Wanneer daar egter na meer as een verwys word, skryf ons New York en Londen aandelebeurse.

 Kyk ook 
 Handwoordeboek van die Afrikaanse Taal (HAT)
 Woordeboek van die Afrikaanse Taal (WAT)
 Wikipedia:Riglyne vir voorbladartikels
 Afrikaanse Woordelys en Spelreëls
 Grondbeginsels van die Afrikaanse spelling
 Wikipedia:Algemene spelfoute
 Speltoetser
 Spelling
 Woordeboek
 Koppelteken
 Deelteken
 Kappie (leesteken)
 Akuut-aksentteken
 Gravis-aksentteken
 Afkappingsteken

 Voetnotas 

 Eksterne skakels 


Kategorie:Ortografie
Kategorie:Tipografie